

**PRAVILA I UPUTE ZA SUDJELOVANJE U FOTONATJEČAJU „Ljeto vaših snova“**

Nositelj foto natječaja pod nazivom „Ljeto vaših snova“ je Turistička zajednica Splitsko – dalmatinske županije, Prilaz braće Kaliterna 10/1, 21000, Split (u nastavku TZ SDŽ)

**PRAVO SUDJELOVANJA**

Sudjelovanje u Projektu otvoreno je za sve fizičke osobe, amatere i profesionalne fotografe, a za osobe koje su mlađe od 18 godina roditelj / skrbnik mora potpisati privolu.

**NAČIN SUDJELOVANJA**

**POŠALJITE NAM FOTOGRAFIJU LJETNOG ODMORA U SPLITSKO-DALMATINSKOJ ŽUPANIJI**

Kako biste sudjelovali u fotonatječaju *Ljeto vaših snova* i kako bismo vašu fotografiju (autorsko djelo) nagradili, a potom i uvrstili na našu platformu, potrebno je da fotografiju pošaljete na e-adresu **foto@dalmatia.hr****.**

Ako koristite Instagram ili Facebook tu objavite fotografiju uz hashtag #ljetovasihsnova i označite službeni profil TZ SDŽ @centraldalmatia

*\*Ako iza vaše fotografije stoji neka priča koju biste rado podijelili, slobodno dodajte kratak opis.*

*\* fotografije koje šaljete moraju biti Vaše autorsko djelo nad kojim imate*

*neograničeno pravo raspolaganja*

**KORIŠTENJE I ZAŠTITA PODATAKA**

TZ SDŽ će koristiti osobne podatke i fotografije prema uvjetima i standardima koje propisuje Opća uredba o zaštiti podataka - Uredba (EU) 2016/679.

Osobni podaci koje Pošiljatelji dostave, točnije njihovo ime i prezime i fotografija, koristit će se u svrhu provedbe i promoviranja projekta u medijima i na društvenim mrežama.

Osobni podaci Pošiljatelja – ime, prezime, OIB i aktivna e-mail adresa koje morate dostaviti za sudjelovanje u ovom projektu, obvezni su.

TZ SDŽ će se koristiti podacima Pošiljatelja pošteno i savjesno i u skladu s važećim zakonima Republike Hrvatske. Pošiljatelj pristaje na ustupanje svojih osobnih podataka i autorskih prava TZ SDŽ-u radi izvršenja promocije projekta.

Ime i prezime služi kako bi TZ SDŽ mogao ispuniti zakonom propisanu obvezu

navođenja Pošiljatelja kao autora fotografije/videa.

Aktivna e-mail adresa služi kako bi pošiljatelj mogao potvrditi da je razumio ova Pravila i upute kao i da razumije svoju odgovornost vezanu uz sudjelovanje u projektu.

Ako pošiljatelj ne dostavi tražene podatke, može biti isključen iz projekta.

Pošiljatelj ima pravo zatražiti da se njegovi osobni podaci dopune, izmijene ili izbrišu ako su podaci nepotpuni, netočni ili neažurni te ako njihova obrada nije u skladu s odredbama GDPR.

Sva ova prava ostvaruju se putem elektroničke pošte, poslanima na e-mail adresu: **foto@dalmatia.hr**

**ODGOVORNOST TZ SDŽ-a**

TZ SDŽ ne snosi odgovornost za mogući gubitak prijave putem e-maila te za kašnjenje, krivo upućene, oštećene ili neisporučene podatke i fotografije, bilo da su u pitanju tehničke poteškoće koje bi mogle utjecati na elektroničku komunikaciju ili neke druge okolnosti.